Bubrežni protok

**Bubrežni krvotok** (RBF) – u  fiziologiji  bubrega – je zapremina krvi koja se isporučuje u bubrege po jedinici vremena. Kod ljudi, bubrezi zajedno primaju oko 25% ispumpavanja, što iznosi 1,2 - 1,3 L /min kod odraslog muškarca težine 70 kg.
Od toga, oko 94% odlazi u bubrežnu koru. Usko je povezan sa **protokom bubrežne plazme** (RPF), što je volumen plazme koji se isporučuje bubrezima u jedinici vremena.

Iako se pojmovi obično primjenjuju na arterijsku krv koja se isporučuje u bubrege, i RBF i RPF mogu se koristiti za kvantifikaciju količine venske krvi koja izlazi iz bubrega po jedinici vremena. U ovom kontekstu, pojmovi se obično daju sa indeksnim supskripcijama koje se odnose na protok arterijske ili venske krvi ili plazme, kao u RBFa, RBFv, RPFa i RPFv. Međutim, fiziološke razlike u ovim vrijednostima su zanemarive, tako da se arterijski i venski protok često smatraju jednakim. 

## Bubrežni protok plazme
Protok bubrežne plazme je zapremina plazme koja u jedinicu vremena dospije u bubrege. Protok bubrežne plazme određen  je po  Fickovom principu:

:RPF = \frac{U_x V}{P_a - P_v}

Ovo je u osnovi jednadžbaa očuvanja mase koja uravnotežuje bubrežne ulaze (bubrežna arterija) i bubrežne izlaze (bubrežna vena i mokraćovod). Pojednostavljeno, rastvorena supstanca koja se ne metabolizira i ulazi u bubreg putem bubrežne arterije ima dva   izlaza, bubrežnu venu i mokraćovod. Masa koja ulazi kroz arteriju po jedinici vremena mora biti jednaka masi koja izlazi kroz venu i mokraćovod,  po jedinici vremena:

RPF_a \times P_a = RPF_v \times P_v + U_x \times V

gdje 
**Pa* = koncenracija supstance u arteijskoj plazmi, 
**Pv* = njena koncentracija u venskoj plazmi,
**Ux* = koncentracija u mokraći , i 
**V* = stopa protoka mokraće. Proizvod protoka i koncentracije daje masu po jedinici vremena.

Kao što je prethodno pomenuto, razlika između arterijskog i venskog protoka je zanemariva, tako da je zbir
*RPFa*  jednak *RPFv*, pa je

:RPF \times P_a = RPF \times P_v + U_x V

Preuređenje prethodne jednadžbe daje za RPF:

:RPF = \frac{U_x V}{P_a - P_v}

## Mjerenje 
Vrijednosti *Pv* je teško dobiti kod pacijenata. U praksi se umjesto toga koristi klirens PAH za izračunavanje efektivnog protoka bubrežne plazme (eRPF). PAH (*para* - aminohippurat) se slobodno filtrira, ne resorbira se i izlučuje se unutar nefrona. Drugim riječima, ne prelazi sav PAH u primarni filtrat u Bowmanovoj čahuri, jer se preostali PAH u *vasa recta* ili peritubulskim kapilarama uzima  i luči epitelnim ćelijama proksimalne izuvijane tubule u njen lumen . Na taj se način PAH, u malim dozama, gotovo potpuno čisti iz krvi tokom jednog prolaska kroz bubreg. (Shodno tome, koncentracija PAH u plazmi bubrežne venske krvi približno je nula.) Postavljanje *Pv* na nulu u jednačini za RPF daje:
:eRPF = \frac{U_x}{P_a} V

što je jednadžba za bubrežni klirens. Za PAH, ovo je obično predstavljeno kao :

:eRPF = \frac{U_{PAH}}{P_{PAH}} V

Budući da koncentracija PAH u venskoj plazmi nije tačno nula (zapravo je to obično 10% koncentracije PAH u arterijskoj plazmi), eRPF obično potcjenjuje RPF za približno 10%. Ova granica greške je općenito prihvatljiva s obzirom na lahkoću s kojom infuzija PAH omogućuje mjerenje eRPF.

Na kraju, bubrežni protok krvi (RBF) može se izračunati i prema  RPF-a pacijenta i hematokrita, koristeći sljedeću jednadžbu:

:RBF = \frac{RPF}{1-Hct} 

## Autoregulacija i zatajenje bubrega 
Ako je bubreg pravilno perfuziran (namočen) pri umjerenim pritiscima (90–220&nbsp;mm Hg izvedeno na eksperimentalnoj životinji; u ovom slučaju, na psu), tada postoji proporcionalni porast od:
*Bubrežni vaskularni otpor: mijenja se zajedno s porastom pritiska. Pri niskim perfuzijskim pritiscima, angiotenzin II može djelovati stezanjem eferentnih arteriola, čime se uspostavlja GFR i ima ulogu u autoregulaciji bubrežnog protoka. Osobe sa lošim protokom krvi u bubrezima, uzrokovanim lijekovima koji inhibiraju enzim koji pretvara angiotenzin, mogu doživjeti  zatajenje bubrega.

## Reference
## Dopunska literatura
* 
* 

## Vanjski linkovi
* Renal Clearance Techniques 

Kategorija:Kardiovaskularni sistem
Kategorija:Nefrologija
Kategorija:Anatomija čovjeka
Kategorija:Anatomija životinja
Kategorija:Fiziologija životinja